**OBRAZLOŽENJE UZ GODIŠNJI IZVJEŠTAJ O IZVRŠENJU PRORAČUNA**

**OPĆINE LASTOVO ZA 2024. GODINU**

 Podaci iz Godišnjeg izvještaja o izvršenju proračuna Općine Lastovo odnose se zbirno na Općinu Lastovo te proračunskog korisnika Općine Lastovo Dječji vrtić Biser Lastova.

**PRIHODI**

 Prihodi poslovanja izvršeni su 98% u odnosu na planirane, najveći indeks izvršenja je u okviru poreza na dohodak, poreza na imovinu te u pomoćima iz drugih proračuna.

 Prihodi od poreza izvršeni su 113% u odnosu na planirane. Najveći indeks izvršenja je u okviru prihoda od poreza na dohodak od nesamostalnog rada.

 Pomoći iz inozemstva i od subjekata unutra općeg proračuna izvršene su 246%. Pomoći se odnose na kapitalne pomoći koje su utrošene na investicije i tekuće kojima su financirani tekući rashodi Općine i dječjeg vrtiča.

 Prihodi od imovine izvršeni su 101%

 Prihodi od upravnih i administrativnih pristojbi izvršeni su 95%

 Prihodi od prodaje proizvoda i robe te pruženih usluga, prihodi od donacija te povrati po protestiranim jamstvima izvršeni su 20%. ovi prihodi odnose se na donaciju koju je Dječjem vrtiću uplatila pravna osoba.

 Kazne, upravne mjere i ostali prihodi izvršeni su 106%.

 Prihodi od prodaje nefinancijske imovine izvršeni su 2%. Planirani prihodi od nefinancijske imovine u iznosu od 15.000. se odnose na prodaju građevinskog zemljišta koje je prodano tek u 2025. godini te će ovaj prihod biti prihod 2025. godine. Planirani prihodi od nefinancijske imovine u iznosu od 300,00 eura odnose se na obročno plaćanje otkupljenih stanova na kojima je postojalo stanrsko pravo.

 Sveukupni prihodi poslovanja iznose 1.460.625,04 eura, a prihodi od prodaje nefinancijske imovine 285,53 eura, sve ukupno prihodi za 2024. godinu iznose 1.460.910,57 eura. Planiran je višak prihoda iz ranijih godina u iznosu od 188.350,00, koji je i ostvaren u iznosu od 188.351,51 eur.

**RASHODI**

**Ekonomska klasifikacija**

 Rashodi poslovanja izvršeni su 98%, a rashodi za nabavu nefinancijske imovine 92%. Svi rashodi izvršeni su u skladu sa planom proračuna za 2024. godinu.

 Rashodi poslovanja iznose 821.366,87 eura, a rashodi za nabavu nefinancijske imovine 735.972,15 eura, sveukupno rashodi iznose 1.557.339,02 eura.

**Programska klasifikacija**

Program 1001 Redovan rad predstavničkih tijela

 Izvršenje ovog programa je 87%.

 Ovaj program obuhvaća rad Općinskog vijeća i Općinske načelnice.

Program 1002 Priprema i donošenje akata iz djelokruga lokalne samouprave

 Izvršenje ovog programa je 93%

 Ovaj program obuhvaća troškove rada Jedinstvenog upravnog odjela, a financira se iz općih prihoda.

Program 1003 Održavanje komunalne infrastrkuture

 Izvršenje ovog programa je 94%.

 Ovaj program obuhvaća aktivnosti i projekte: održavanje javne rasvjete, javnih površina i puteva, sanaciju divljih odlagališta, uređenje mjesta Lastova, uređenje otoka Prežba, sanaciju malonogometnog igrališta. Ovaj program financiran je sredstvima ostvarenim naplatom općih prihoda, komunalnog doprinosa, komunalne naknade te kapitalnim pomoćima.

Program 1004 Održavanje imovine

 Izvršenje ovog programa je 94%.

 Programom je obuhvaćeno razno tekuće i investicijsko održavanje nekretnina u vlasništvu Općine Lastovo. Izvori financiranja su opći prihodi, prihodi od prodaje imovine, prihodi od kapitalnih pomoći

Program 1005 Planovi studije projekti i podloge

 Izvršenje ovog programa je 92%

 Ovim programom planirano je utvrđivanje vlasništva nad nekretninama, izrada prostorno planske dokumentacije, prometni elaborat za područje općine Lastovo. Izvori financiranja su opći prihodi, vlastiti prihodi, prihodi od prodaje imovine.

Program 1006 Gradnja objekata i uređaja komunalne infrastrukture

 Izvršenje ovog programa je 95%

 Program obuhvaća ulaganja u deponij otpada Sozanj, projekt bašta Dolac koje se natavlja u 2025. godini. Državna cesta D119 je prenesena u vlasništvo općine Lastovo od strane Hrvatskih ceta. Sportsko igralište Ubli nije izvršeno u 2024. godini, pa se prenosi u 2025. godinu. Izvori financiranja su opći prihodi, prihodi od komunalnog doprinosa, kapitalne pomoći, tekuće pomoći i prihodi od prodaje imovine.

Program 1007 Program javnih potreba u kulturi

 Izvršenje ovog programa je 91%

 U okviru ovog programa izvršena je sanacija crkvice sv. Rok, tekuće financiranje Kneževog dvora, dane potpore udrugama u kulturi, tiskan je Lastovski statut, održane su kulturne manifestacije. Izvor financiranja su opći prihodi, vlastiti prihodi, tekuće pomoći i prihodi od prodaje imovine, tekuće pomoći, prihodi od prodaje imovine.

Program 1008 Program javnih potreba u sportu

 Izvršenje ovog programa je 100%

 Kroz ovaj program dodijeljene su potpore udrugama u sportu. Izvor financiranje su opći prihodi i primici.

Program 1009 Program socijalne skrbi

 Izvršenje ovog programa je 88%

 Program obuhvaća izgradnju doma umirovljenika, tekuće potpore udrugama socijalne skrbi, potpore za novorođenčad, stipendije i ostale socijalne pomoći.

 Potpore za novorođenčad izvršene su 70%, stipendije i ostale socijalne pomoći nisu dodijeljene, izgradnja doma umirovljenika nije započela stoga je izvršenje ovog programa 88% u odnosu na planirano. Izvor financiranja su opći prihodi i prihodi od prodaje imovine.

Program 1010 program zdravstvene zaštite

 Izvršenje ovog programa je 100%

 Ovim programom planirana je potpora udrugama zaštite zdravlja. Izvor financiranje su opći prihodi i primici.

Program 1011 Program predškolskog odgoja i osnovnog obrazovanja

 Izvršenje ovog programa je 96%

 Dječji vrtić Biser Lastova je jedini proračunski korisnik Općine Lastovo. Financira se iz sredstava općinskog proračuna, te sredstava od participacije u cijeni koštanja vrtića koju plaćaju roditelji, te donacija građana i pravnih osoba. Osnovnoj školi su doznačena sredstva za subvenciju smještaja nastavnika sa nepunim radnim vremenom i potpora za asistente. U suradnji sa MUP-om održana je edukacija djece. Izvor financiranja su opći prihodi i primici, tekuče pomoći, prihodi od prodaje imovine te participacija cijene dječjeg vrtića koju plaćaju roditelji.

Program 1012 Razvoj turizma

 Izvršenje ovog programa je 51%

 Ovim programom financiran je rad Turističke zajednice Lastovo, Tekući projekt Plan upravljanja pomorskim dobrom (uređenje plaža). Izvori financiranja su vlastiti prihodi i kapitalne pomoći koje se prenose u 2025. godinu jer tekući projekt Uređenje plaža nije izvršen u cijelosti.

Program 1013 Razvoj poduzetništva

 Izvršenje ovog programa je 96%

 Ovaj program obuhvaća aktivnosti promicanja internetske povezanosti u lokalnoj zajednici, aktivnost pokriće gubitka poduzeća u vlasništvu Općine Lastovo, sufinanciranje javnog prijevoza te sufinanciranje javnog bilježnika, uredovnih dana na Lastovu. Izvori finaciranja su opći prihodi i primici, prihodi od prodaje imovine.

Program 1014 Razvoj poljoprivrede

 Izvršenje programa je 36%.

 Ovaj program obuhvaća potpore udrugama u poljopivredi i program raspolaganja državnim poljoprivrednim zemljištem. Izvori financiranja su opći prihodi.

Program 1016 Zaštita od požara i civilna zaštita

 Izvršenje ovog programa je 98%

 Kroz ovaj program sufinancira se rad DVD-a Lastovo, čime Općina Lastovo ispunjava zakonsku obvezu financiranja protupožarne zaštite, sufinancira se rad udruga iz područja zaštite i spašavanja, rad stožera civilne zaštite. Izvori financiranja su opći prihodi i vlastiti prihodi.

**FINANCIJSKI REZULTAT**

 U 2024. godini ostvaren je manjak prihoda u iznosu od 96.428,45 eura, a planom proračuna je planirano korištenje viška prihoda iz ranijih godina u iznosu od 188.351,51 eura, tako da višak prihoda za prijenos u 2025. godinu iznosi 91.923,06 eura.

 Za 2024. godinu ostvaren je ukupan višak prihoda poslovanja u iznosu od 302.947,71 i manjak prihoda od nefinancijske imovine u iznosu od 211.024,65 eur, budući da se kapitalne pomoći i namjenski prihodi knjiže kao prihodi poslovanja, a ne kao prihodi od prodaje imovine, pa je potrebno izvršiti korekciju viška prihoda.

 Višak prihoda je raspoređen prema izvorima financiranja, te će se Odlukom o izmjenama i dopunama proračuna Općine Lastovo za 2025. godinu uvrstiti u preneseni višak prema vrsti prihoda i izvora financiranja i rasporediti na odgovarajuće rashode.

REPUBLIKA HRVATSKA

DUBROVAČKO-NERETVANSKA ŽUPANIJA

OPĆINA LASTOVO

OPĆINSKO VIJEĆE

KLASA: 400-06/23-01/04

URBROJ: 2117-15-02-25-41

Lastovo, 3. travnja 2025. godine

PREDSJEDNIK OPĆINSKOG VIJEĆA

Gojko Antica